MICRO โบรกฯชี้กำไรปี 64-65 โตเด่น-เตรียมลุยขายประกันชีวิต-วินาศภัยหนุนแกร่ง
MICRO โบรกฯชี้กำไรปี 64-65 โตเด่น รับความต้องการรถมือสองพุ่ง พร้อมลุยขายประกันชีวิต-วินาศภัยหนุนแกร่ง แนะซื้อเป้า 11.40 บาท
MICRO โบรกฯชี้กำไรปี 64-65 โตเด่น รับความต้องการรถมือสองพุ่ง พร้อมลุยขายประกันชีวิต-วินาศภัยหนุนแกร่ง แนะซื้อเป้า 11.40 บาท
21 ธ.ค. 2564

บล.โนมูระ พัฒนสิน ระบุในบทวิเคราะห์วันนี้ (15 ธ.ค.2564) ว่า บริษัท ไมโครลิสซิ่ง จำกัด (มหาชน) หรือ MICRO แนะนำซื้อ เป้า 11.40 บาท เป็นผู้ให้บริการสินเชื่อเช่าซื้อรถบรรทุกมือสอง สินเชื่อโตเฉลี่ย 26% ต่อปี และมีอัตรากำไรดี Average yield 16% ขณะที่ NPL ยังอยู่ในระดับเฉลี่ย 4.2-4.3%
คาดกำไรปี 2564-2565 เพิ่ม 40% และ 30% ตามลำดับ จากสินเชื่อขยายตัว 32% ต่อปี จากการเพิ่ม Market share ได้ต่อทั้งจาก แผนงานเชิงรุกเปิดสาขาใหม่ 2564-2565 จำนวน 7 และ 5 แห่ง และความต้องการรถมือสองมีสูง รวมถึงรายได้ไม่ใช่ดอกเบี้ยเติบโต 27% จากค่าธรรมเนียมประกัน  และการคุม NPL ยังทำได้ดี คาดระดับ 3.6-3.7% และ Coverage ratio ยังเพียงพอที่ 116% โดยมีปัจจัยติดตาม การเปิดธุรกิจใหม่ ขายประกันชีวิตและวินาศภัย อยู่ระหว่างขอใบอนุญาต
ด้าน Valuation หุ้นซื้อขาย P/BV 22F 3.1 เท่า ต่ำกว่าค่าเฉลี่ยอยู่ที่ 3.6x แต่สูงกว่ากลุ่ม  แต่มองยังเหมาะสมจากผลประกอบการยังอยู่ในช่วงเติบโตสูงเด่นสุดในกลุ่มฯ โดยผลประกอบการเติบโตเด่นกว่ากลุ่ม และกลุ่มรถบรรทุกมือสอง ยังเป็นกลุ่มที่แข่งขันน้อยกว่ากลุ่มจำนำทะเบียน และมีความเสี่ยงกำหนดเพดานดอกเบี้ย น้อยกว่ากลุ่ม ขณะที่ธุรกิจมีแผนเพิ่มรายได้ธุรกิจใหม่ ขายประกัน ช่วยต่อยอดการเติบโต ในภาวะที่ธุรกิจเดิมยังเติบโตได้ดี